O‘zbekiston shifokorlar termasi Chexiyadan mag‘lub bo‘ldi va JCh finaliga chiqa olmadi

Avstriyadagi Morell Cup turnirida yarim finalga qadar yetib kelgan O‘zbekiston shifokorlar terma jamoasi final ostonasida mag‘lub bo‘ldi.

Bu bosqichda o‘zbekistonlik doktorlarga chexiyalik hamkasblari raqib bo‘ldi. Uchrashuv chex shifokorlarining minimal hisobdagi g‘alabasi bilan yakuniga yetdi. Qayd etish kerak, Chexiya Jahon chempionatining amaldagi g‘olibi hisoblanardi.
O‘zbekiston termasi endi turnirning 3-o‘rni uchun Shvetsiyaga qarshi maydonga tushadi. Bunga qadar O‘zbekiston Avstriya, AQSh, Braziliya, Buyuk Britaniya kabi jamoalar dovonidan o‘ta olgandi.